TULTA JERUSALEMISTA
Puhumme tässä seurakunnassa paljon Jeshuan verestä, -
Hänen teoistaan ja Hänestä itsestään, -
koska tiedämme, mitä ennen olimme, ja mitä Hän on meistä tehnyt.
Jotkut teistä ovat ehkä olleet hyviä ihmisiä.
Olitte ehkä terveitä ja ystävällisiä, ja teitte vain hyvää.
Kukaan ei saanut teitä suuttumaan.
Teillä ei kuitenkaan ollut kirkkautta hengellisessä maailmassa.
Kun aloitte uskoa Messias Jeshuaan, jokin muuttui.
Nyt joku ehkä onnistuukin suututtamaan teidät, -
ja jotkut asiat tuottavat vaikeuksia.
Se johtuu siitä, että ette ennen huomanneet niitä.
Nyt teissä asuva Pyhä Henki huomauttaa niistä.
Olette syntyneet uudesti, olette uusia luomuksia.
Olette otollisia Jumalalle.
Heprealaiskirjeen luku 12 sanoo, -
että taivaassa on suuri pilvi todistajia.
Te olette yhteydessä heihin.
Miten? Jeshuan veren ja Pyhän Hengen kautta.
Olette yhteydessä itse Jumalaan ja Hänen valtakuntaansa.
Sitä on Uuden liiton kirkkaus.
Monet sanovat: "En minä ole mitään!"
Joskus ylpeys verhotaan kauniiseen kääreeseen.
"En minä ole mitään, kaikki on Jumalasta!"
Se on tietysti totta, emmehän me ole mitään.
Täytyy kuitenkin muistaa, -
että olemme Jumalan lapsia Jeshuan veren ansiosta.
Jos et koskaan ole mitään, sielussasi jotain on pielessä.
Mutta jos olet aina erinomainen, sekin voi olla ylpeyttä.
Olet muka aina oikeassa, ja kaikki muut väärässä.
Sekään ei ole totta.
Tänään puhun kuitenkin siitä kirkkaudesta, -
jonka olemme saaneet veren kautta.
Ilman verta ei ole kirkkautta.
Voit rukoilla vuosia, mutta mitään ei tapahdu.
Luotatko siihen, että rukouksesi tekevät sen?
Toki meidän täytyy rukoilla, -
mutta oikein motiivein ja sydämin.
Tai mitään ei tapahdu siksi, -
että et ymmärrä kaiken hyvän tapahtuvan Jeshuan veren tähden.
Vain veren vuoksi. Ilman sitä ei ole elämää eikä mitään hyvää.
Puhun nyt uskovista.
Se, joka on syntynyt uudesti Pyhästä Hengestä, -
eli on tunnustanut Jeshuan Messiaaksi ja Herrakseen, -
voi olla hengellinen tai lihallinen, mutta ei sielullinen.
Sielullinen on sellainen, joka ei usko Jeshuaan.
He pitävät hulluina sellaisia, jotka puhuvat niin kuin minä nyt puhun.
Se johtuu siitä, että he eivät kuule sitä henkensä kautta, -
koska heidän henkensä on kuollut.
Kuka valaisee henkemme?
Pyhä Henki! Miten Pyhä Henki tekee sen?
Kun tunnustat suullasi ja uskot sydämelläsi, -
"sillä sydämen uskolla tullaan vanhurskaaksi -
ja suun tunnustuksella pelastutaan."
Mihin uskotaan ja mitä tunnustetaan?
Että Jeshua kuoli koko maailman syntien edestä.
Niin Pyhä Henki tulee, ja synnyt uudesti.
Henkesi oli kuollut, -
mutta Pyhä Henki herättää sen eloon.
Kiitos Jumalalle!
Et siis voi olla enää sielullinen.
Voit olla lihallinen, jos syntinen liha hallitsee sinua.
Et voi voittaa syntistä lihaasi ilman Pyhää Henkeä -
etkä ilman Jeshuan verta.
Yritin sitä, mutta en onnistunut.
Ennen kuin tulin uskoon, yritin kaikkea.
Paastosin, ja paastoan edelleenkin useita kertoja viikossa.
Rukoilin, ja tein vaikka mitä.
Kuitenkin tarvitaan vain yhtä asiaa: -
Jeshuan veren kunnioittamista ja Pyhän Hengen tottelemista.
Siinä kaikki.
Näin Facebookissa erään kuvan.
Ihmispatsas, jolla oli vasara kädessään, -
ja sillä hän muokkasi jalkojaan.
Jalat olivat vielä kivilohkareena.
Kuvassa luki: "Vaikein työ on itsessä tehtävä työ."
Kuulin Pyhän Hengen sanovan: -
"Jos annat minun tehdä sen, se ei ole vaikeaa."
Se on vaikeaa silloin, kun sitä tekee omin voimin.
Vaikka yrittäisit kuinka kovasti, -
jos et anna arvoa Jeshuan verelle, tunnet aina syyllisyyttä.
Mikään ei riitä, eikä mikään ole tarpeeksi hyvää.
"Täytyy tehdä vielä vähän lisää."
Silloin sekoitat Tooran ja Uuden liiton, ja se on huono juttu.
Niitä ei saa sekoittaa keskenään. Se ei toimi.
Saatanaa ja Jumalaa ei voi sekoittaa, suokaa anteeksi ilmaisuni.
En tarkoita, että ensimmäinen liitto olisi saatanasta.
Tiedämme kuitenkin, -
että ensimmäinen liitto annettiin näyttämään meille, -
ettemme pysty vaeltamaan Jumalan kirkkaudessa.
Ihminen ei pysty siihen.
Se opetti meille, -
miten paljon tarvitsemme Jeshuan armoa ja Pyhää Henkeä.
Jos sekoitat Tooran -
uuteen, armon liittoon, -
sinusta tuntuu välillä hyvältä ja välillä pahalta.
Joskus olo on voitokas ja joskus voitto on tavoittamattomissa.
Kuka kokee välillä tällaista?
Nostakaa kätenne!
Älkää sekoittako Tooraa ja Uutta liittoa!
Uudessa liitossa on aina kirkkaus ja voitto.
Uusi liitto on ikuinen.
Se ei riipu lehmien ja vuohien verestä.
Se on perustettu Jeshuan veren varaan.
Jeshuan veri on ikuista, -
ja siksi Uudessa liitossa on aina kirkkaus ja voitto.
Heilut ylös alas, -
koska sekoitat Tooran ja Uuden liiton.
Miksi Paavalia vainottiin enemmän kuin muita apostoleja?
Koska hänen sanottiin saarnaavan Tooraa ja Moosesta vastaan.
Tottahan me kunnioitamme Jumalan ihmisiä.
Mooses oli esimerkillinen ihminen.
Kuka kuitenkin on suurin esikuvamme? En kuule!
Vaikka Mooses olisi mennyt ristille kaikessa rakkaudessaan...
Mooseshan oli hyväsydäminen mies.
Kun Jumala sanoi hänelle hävittävänsä koko kansan, -
ja tekevänsä hänestä uuden kansan, hän sanoi: "Ei!"
Mooses oli armollinen ja hyvä mies.
Hän rakasti kansaansa.
Mutta vaikka hän olisi vuodattanut verensä, -
emme olisi saaneet sitä, mitä saimme Jeshuan veren kautta.
Mooses, Elia, Daavid ja Paavali olivat kaikki hyviä, -
mutta Jeshua on Messias ja esikuvamme.
Meidän täytyy olla kuin Hän, eikä kuin Mooses.
Ajattelette ehkä, että sekin riittäisi, että olisimme Mooseksen kaltaisia.
Ei, vaan tahdomme olla Jeshuan kaltaisia.
Jeshuasta on kirjoitettu, että Hän on pakanoiden valkeus, -
ja kirkkaus kansalleen Israelille.
Koko tämä kansa odottaa shechinaa.
Shechina tarkoittaa Pyhän Hengen läsnäoloa.
Shechina oli temppelissä liitonarkin luona.
Kerran vuodessa ylipappi astui sinne.
Hänellä oli veri mukanaan.
Ilman verta se ei olisi ollut mahdollista.
Siellä oli täysin pimeää.
Tämä muuten liittyy myös meidän uskoomme.
Emme ole vielä nähneet Jumalan valtakuntaa.
Panemme kuitenkin toivomme siihen, -
ja se toivo puhdistaa meidät, kuten 1. Joh. 3:3 sanoo.
Temppelin kaikkeinpyhimmässä oli pimeää, ja siellä oli liitonarkki.
Arkissa oli liitontaulut, kymmenen käskyä, -
mannaa, ja mitä muuta?
Aaronin sauva.
Nämä kolme asiaa kertovat Israelin kansan niskuroinnista.
Ylipappi astui kaikkeinpyhimpään verta mukanaan -
tapaamaan Pyhää Henkeä.
Sitä tämä kansa sanoo shechinaksi.
Koska enää ei ole temppeliä, liitonarkkia eikä uhreja, -
he uskovat, ettei shechinaakaan enää ole.
Kyllä shechina on.
Tiedättekö, miksi?
Maailman kuningas ja valo on täällä maan päällä, -
Messiaan seurakunta.
Messiaan seurakunnan kautta -
Jumalan kirkkaus, Pyhä Henki, on täällä Jerusalemissa -
ja koko maailmassa.
Matt. 27:50: -
"Niin Jeesus taas huusi suurella äänellä ja antoi henkensä.
Ja katso, temppelin esirippu repesi kahtia ylhäältä alas asti, -
ja maa järisi, ja kalliot halkesivat, ja haudat aukenivat, -
ja monta nukkuneiden pyhien ruumista nousi ylös."
Kuka herättää kuolleet?
Pyhä Henki.
Mitä silloin tapahtui?
Esirippua ei olisi kukaan voinut repäistä ylhäältä alas.
Pyhä Henki teki sen, ja lähti ulos.
Shechina, Jumalan kirkkaus.
Silloin pyhiä nousi ylös.
"Ja he tulivat pyhään kaupunkiin ja ilmestyivät monelle."
Sen jälkeen tulevat helluntain tapahtumat.
Jumalan kirkkaus vuodatettiin Jeshuan opetuslasten päälle.
Miksi Jumalan kirkkaus laskeutui Jeshuan opetuslasten päälle?
Miksei kaikkien niiden päälle, jotka olivat Jerusalemissa?
Jotkut nauroivat opetuslapsille, koska he olivat erilaisia.
Opetuslapset uskoivat Jeshuan vereen, ja he eivät.
He olivat sielullisia, ja siksi sanoivat: "He ovat juovuksissa!"
Se tapahtui yhdeksältä aamulla. Juutalaiset eivät juo niin aikaisin.
Joskus näemme, kun Jumala toimii.
Silti sanomme, että se ei voi olla Jumalasta.
Käymme seurakunnassa ja uskomme Jeshuaan, -
mutta epäilemme Jumalan tekoja.
Miksi epäilemme?
Koska emme tajua, että Jumala on kaikkivoipa.
Hänen armonsa annettiin uskoville Jeshuan veren kautta.
Hänen armossaan tapahtuu ihmeitä. Hänen kirkkautensa laskeutuu.
Älkää odottako sitä kirkkauden pilveä, joka oli temppelissä.
Älä odota jotakin ulkoista tapahtumaa, -
joka kaataa sinut maahan.
Elä nyt Jumalan kirkkaudessa ja kunnioita Jeshuan verta, -
niin ihmeitä tapahtuu sydämessäsi, sielussasi, ruumiissasi, -
perheessäsi ja niin edelleen.
Palataan 2. Korinttolaiskirjeeseen.
2. Kor. 3:10: -
"Sillä se, millä ennen oli kirkkaus, on tämän rinnalla kirkkautta vailla, -
tämän ylenpalttisen kirkkauden tähden.
Jos sillä, mikä on katoavaista, oli kirkkaus, -
niin vielä paljoa enemmän on sillä, mikä on pysyväistä, oleva kirkkautta.
Koska meillä siis on tämmöinen toivo, niin me olemme aivan rohkeat -
emmekä tee niinkuin Mooses, joka pani peitteen kasvoillensa, -
etteivät Israelin lapset näkisi sen loppua, mikä on katoavaista.
Mutta heidän mielensä paatuivat, -
sillä vielä tänäkin päivänä sama peite, vanhan liiton kirjoituksia luettaessa, -
pysyy poisottamatta, sillä vasta Kristuksessa se katoaa."
Peite katoaa Messiaassa Hänen verensä tähden.
"Vielä tänäkin päivänä, kun Moosesta luetaan, -
on peite heidän sydämensä päällä..."
Jeshua sanoi, että Hänet voidaan nähdä Kirjoituksissa.
Mikseivät he kuitenkaan näe Häntä Kirjoituksissa?
Jokin estää heitä näkemästä.
Jokin peittää heidän sydämensä Jumalan kirkkaudelta.
On kirjoitettu, että Jeshua on kansansa Israelin kirkkaus.
He eivät näe sitä, koska he eivät usko siihen.
Jos te uskotte, teidän täytyy nähdä Jumalan kirkkaus.
Teidän on nähtävä Pyhän Hengen toimivan elämässänne, -
koska uskotte Uuteen liittoon ja Jeshuan vereen.
Se on enemmän kuin lehmien ja lampaiden veri, -
se on Jumalan Karitsan veri.
Lopuksi Hepr. 9:11.
Hepr. 9:11: -
"Mutta kun Kristus tuli tulevaisen hyvän ylimmäiseksi papiksi, -
niin hän suuremman ja täydellisemmän majan kautta, -
joka ei ole käsillä tehty, se on: joka ei ole tätä luomakuntaa, -
meni, ei kauristen ja vasikkain veren kautta, vaan oman verensä kautta -
kerta kaikkiaan kaikkeinpyhimpään ja sai aikaan iankaikkisen lunastuksen.
Sillä jos kauristen ja härkäin veri ja hiehon tuhka, -
saastaisten päälle vihmottuna, pyhittää lihanpuhtauteen, -
kuinka paljoa enemmän on Kristuksen veri, hänen, -
joka iankaikkisen Hengen kautta uhrasi itsensä viattomana Jumalalle, -
puhdistava meidän omantuntomme kuolleista teoista -
palvelemaan elävää Jumalaa!
Ja sentähden hän on uuden liiton välimies, -
että, koska hänen kuolemansa on tapahtunut -
lunastukseksi ensimmäisen liiton aikuisista rikkomuksista, -
ne, jotka ovat kutsutut, saisivat luvatun iankaikkisen perinnön."
Saamme luvatun iankaikkisen perinnön.
Saamme Pyhän Hengen, -
ja Pyhässä Hengessä saamme Jumalan valtakunnan.
Se on tärkeää.
Ei niinkään se, mitä tässä maailmassa tapahtuu, -
ei ainakaan se, mitä tapahtuu nyt.
Uskonelämämme kautta Jumala valmistaa iankaikkista valtakuntaa.
Se on perintömme.
Voi teitä, jos huolehditte enemmän vaatteistanne -
ja muista katoavista asioista, -
kuin iankaikkisista asioista!
Tärkeää on Jumalan kunnia, ei ihmisen kunnia.
Hän sanoi: "Kuinka te voisitte uskoa, -
te, jotka otatte vastaan kunniaa toinen toiseltanne..."
Ihmisen kunnia on turhaa, mutta Jumalan kunnia on ikuista.
Ihminen ei siedä sitä ajatusta, -
että joku olisi siinnyt Pyhästä Hengestä, -
maksanut hinnan sekä juutalaisista että ei-juutalaisista -
ja tehnyt heidät siten vanhurskaiksi.
Epäuskova ihminen ei voi sietää sellaisia sanoja.
He kärsivät kuullessaan sellaista.
He eivät voi käsittää sitä.
He etsivät turhaa kunniaa, ihmiskunniaa.
Me taas emme edes etsi Jumalan kirkkautta, -
vaan tiedämme, että Jumala on pukenut meidät kirkkauteensa -
Jeshuan veren tähden.
Isä Jumala on ottanut meidät vastaan, -
ja tapahtui mitä tahansa, olemme Jumalan lapsia.
Sillä ei ole väliä, miltä minusta tuntuu tänään.
En pelkää kuolemaa, koska se on vain siirtymistä tulevaan maailmaan.
Sillä ei ole väliä, mitä lääkärit sanovat.
Tiedän, että minussa on Jumalan kirkkaus, -
ja Pyhä Henki todistaa minulle, että Jeshuan haavoissa olen parantunut.
Jos minulta tänään puuttuu jotain, Jumala on jo antanut sen minulle.
Kaikki, mitä tarvitsen, on olemassa Jumalan kirkkaudessa.
Kaikki on olemassa -
Jumalan kirkkauden piirissä.
Sen, mitä en voi saavuttaa omin voimin, -
Pyhä Henki antaa minulle Jeshuan veren tähden.
Pyhä Henki kunnioittaa Jeshuan verta.
Aina kun Jeshuan verestä puhutaan, Pyhä Henki todistaa sen todeksi.
Suomennos: Hannele Lehtoranta